# R E P U B L I K A H R V A T S K A

*BRODSKO-POSAVSKA ŽUPANIJA*

# OSNOVNA ŠKOLA IVAN GORAN KOVAČIĆ

***Slavonski Brod***

KLASA: 003-06/17-01/03

URBROJ: 2178/01-06-06-17-01

Slavonski Brod, 6. veljače 2017.

# Z A P I S N I K

*sa 30. sjednice Školskog odbora Osnovne škole Ivan Goran Kovačić, Slavonski Brod, sa sjedištem u Huge Badalića 8, 35000 Slavonski Brod, održane* ***6.02.2017. (ponedjeljak)*** *godine s početkom u 9,00 sati u prostorijama Osnovne škole Ivan Goran Kovačić Slavonski Brod.*

*Sjednicu Školskog odbora sazvala je predsjednica Školskog odbora Ivančica Vlainić-Kraljik pozivom, koja i predsjedava sjednicom.*

Poziv za sjednicu Školskog odbora Osnovne škole Ivan Goran Kovačić Slavonski Brod prilog je zapisniku i njegov je sastavni dio.

***PRISUTNI: Ivančica Vlainić-Kraljik*** *iz reda učitelja i stručnih suradnika, imenovanje Učiteljskog vijeća;* ***Ina Babić i****z reda učitelja i stručnih suradnika, imenovanje Učiteljskog vijeća****; Marija Gašparac*** *predstavnik iz redova radnika, izabrana na skupu radnika škole;* ***Pamela Kovačević*** *– iz reda roditelja, imenovanje Vijeća roditelja;* ***Gojka Škorić Guberac i****menovanje osnivača – Grad Slavonski Brod****; Tihomir Jurišić*** *imenovanje osnivača – Grad Slavonski Brod****; Nikola Romanić*** *imenovanje osnivača – Grad Slavonski Brod*

*Sjednici prisustvuju također ravnatelj Zlatko Bagarić, prof. i tajnica Jadranka Lamešić*

***ZAPISNIČAR:***

***Jadranka Lamešić****, tajnica škole*

*Verifikacijom je utvrđeno da je sjednici nazočno 7 članova Školskog odbora Osnovne škole Ivan Goran Kovačić, Slavonski Brod, te se na sjednici mogu donositi pravovaljani zaključci i odluke.*

Predsjednica Školskog odbora na početku je pozdravila sve nazočne i predložila sljedeći dnevni red na raspravu i usvajanje:

***D N E V N I R E D :***

**1. Verifikacija zapisnika sa 29. sjednice Školskog odbora;**

1. **Izbor ravnatelja Osnovne škole Ivan Goran Kovačić, Slavonski Brod;** Donošenje Odluke o kandidatu za kojeg će se zatražiti prethodna suglasnost Ministra znanosti i obrazovanja za imenovanje na mjesto ravnatelja/ice Škole
2. **Ostala pitanja.**

*Predsjednica konstatira da je predloženi dnevni red jednoglasno prihvaćen.*

AD.1.) Verifikacija zapisnika sa prethodne sjednice Školskog odbora;

*Članovi Školskog odbora nisu imali nikakvih primjedbi niti prijedloga na zapisnik Školskog odbora sa prethodne sjednice. Verifikaciju zapisnika predsjednica je dala na glasovanje te je donesen sljedeći*

***Z a k l j u č a k :*** *Sa 7 glasova "ZA“ u cijelosti se usvaja zapisnik sa prethodne sjednice Školskog odbora u tekstu kako je predočen.*

**AD 2.) Izbor ravnatelja Osnovne škole Ivan Goran Kovačić, Slavonski Brod;** Donošenje Odluke o kandidatu za kojeg će se zatražiti prethodna suglasnost Ministra znanosti i obrazovanja za imenovanje na mjesto ravnatelja/ice Škole

*Nakon provedenog javnog glasovanja Predsjednica Školskog odbora utvrđuje da je Školski odbor donio sljedeći*

***Z a k l j u č a k :*** *Sa 7 glasova "ZA“ za ravnatelja Osnovne škole Ivan Goran Kovačić, Slavonski Brod izabran je Zlatko Bagarić, te se donosi Odluka koja je sastavni dio ovoga zapisnika.*

**AD 3.) Ostala pitanja;**

*Predsjednica Školskog odbora Ivančica Vlainić-Kraljik upitala je nazočne da li ima nekih pitanja ili prijedloga za ovu točku. Za riječ se javio ravnatelj Škole Zlatko Bagarić, a tiče se izmjena ugovora o korištenju školskih stanova. Od Grada Slavonskog Broda stigao je dopis da je potrebno izvršiti izmjene postojećih ugovora. Izmjene se odnose na plaćanje režijskih troškova i najamnina, te reguliranje uvjeta prestanka korištenja stanova. Nakon izlaganja ravnatelja Škole, Školski odbor predlaže da se na idućoj sjednici Školskog odbora, koja će se održati krajem veljače, prirede stari ugovori te se ukoliko je potrebno isti izmjene.*

*Daljnjih pitanja i prijedloga nije bilo. Predsjednica Školskog odbora zaključuje sjednicu Školskog odbora.*

*Sjednica je zaključena u 9,50 sati.*

*Zapisničar: Predsjednica Školskog odbora:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Jadranka Lamešić Ivančica Vlainić-Kralji*